Беш муң туң вакцина келген\nТывага коронавирус хамчыынга удур тарылга чорудар ГАМ-Ковид-ВАК вакцинаның эң-не хөй 5000 туңун эккелгенин @tmgnews17 дыңнадып тур.\nБир бичии шилде-ле беш дозаны хаптаан вакцинаны казыыр 18С температурага шыгжаар. СПИД төвүнүң баазазында вакциналар хуваар пунктуга келген кезээн демдеглээш, хуваалдага дүүштүр медицина албан черлеринче чүдүрүп чоруткан. Вакциналарны тарылга чорудар шупту пунктуларже, ооң иштинче кожууннарда пунктуларже тарадыр.\nБо келген вакцина шупту хамаатыларга тарылганы чорударынга көрдүнген. Бир-ле дугаарында 60 хардан өрү назылыг база хоочураан аарыгларлыг хамаатыларга тарылганы чорудар. Мурнунда келген кезээ-биле 60 хардан өрү назылыг 483 кижи вакцинацияны эрткен.\nРеспубликада ниитизи-биле 3448 улуг кижи, оларның иштинден 650-ни тарылганың бүрүн курузун алган.\nНиитизи-биле чурттакчы чоннуң 60 хуузун (108 муң кижи) тарыдары планнатынып турар.\nПредыдущая статьяӨнчү-хөреңги үлежинге киришпезин дээш\nСледующая статьяСайлык Моңгуш – Каа-Хем кожууннуң студент даңгыназы